  Туспуктэм: Григорий Фомин Наталия Сильвестрова Сергей Панов Удмурт Элькунъя валтӥсь федерал инспекторэн интыысьтыз арлыдыз вуэмен кошкиз. Солы 65 арес тырмиз. Со сярысь элькунысь валтӥсь федерал инспекторэн пуш но ивортодэт политикая советникез Алексей Голдобин ивортӥз. Сергей Панов федерал инспектор луыса 2019-тӥ арысен ужаз. Азьвыл со Удмуртилэн прокурорез, бӧрысь элькун тӧролэн советникез вал. Удмурт Элькунъя валтӥсь федерал инспекторлэь ужзэ огдырлы быдэсъясе Алексей Воробьёвез юнматӥзы. Азьвыл со Перм улосвылын федерал инспуктор луыса ужаз. ВАТСАН Панов Сергей Валентинович вордӥськиз 1958-тӥ арын 5-тӥ оштолэзе Пермь улосвылысь Сатино черкогуртын. 1983-тӥ арын Свердловскысь юридик институтэз йылпумъяз. 1983-2003 аръёсы — Сарапулысь прокуратураын стажёр, старший следователь, прокурорлэн воштӥсез, кар прокурор, Удмуртиысь прокурорлэн нырысетӥ воштӥсез; 2003-2008 аръёсы — Томск улосвылысь прокурор; 2008-2018 аръёсы — Удмуртиысь прокурор; 2018-2019 аръёсы — Удмуртиысь тӧролэн эрикрад ужпумъёсъя советникез; 2019-2023 — Удмурт Элькунъя валтӥсь федерал инспектор. Тегъёс: Политика ГФИ СергейПанов Удмуртия  